മണി ചെയിന് തട്ടിപ്പ് നടത്തിയ ആളാണ് വി ഡി സതീശന്, അയാള് പറഞ്ഞ തെറിയൊന്നും ഞാന് പറയുന്നില്ല പി വി അന്വര് Latest വിമര്ശനങ്ങള്ക്ക് രൂക്ഷഭാഷയില് മറുപടി നല്കി പി വി അന്വര് എംഎല്എ. പ്രതിപക്ഷ നേതാവ് വി ഡി സതീശന് 1992 ല് പറവൂരില് മണി ചെയിന് തട്ടിപ്പ് നടത്തിയ ആളാണെന്ന് അന്വര് ആരോപിച്ചു. മലപ്പുറം ഡിസിസി പ്രസിഡന്റ് വി എസ് ജോയ് കുട്ടിക്കുരങ്ങനെ പോലെ ആണെന്നും ജോയിക്ക് ഡിസിസി ഓഫീസ് അടിച്ചുവാരാന് പോലും യോഗ്യത ഇല്ലെന്നും അന്വര് പ്രതികരിച്ചു. പ്രതിപക്ഷ നേതാവ് വി.ഡി. സതീശന് 1992ല് പറവൂരില് മണി ചെയിന് തട്ടിപ്പ് നടത്തിയ ആളാണെന്നും അഡ്വ: ജയശങ്കര് അടക്കമുള്ള നിരീക്ഷകര് പരനാറികള് ആണെന്നും അന്വര് അധിക്ഷേപിച്ചു. പറവൂരില് മണി ചെയിന് തട്ടിപ്പ് നടത്തിയ ആളാണ് ഇപ്പോഴത്തെ പ്രതിപക്ഷ നേതാവ്. ഇതിന്റെ തെളിവുകള് ശേഖരിച്ചിട്ടുണ്ട്. സതീശന് പറഞ്ഞ അറപ്പുളവാക്കുന്ന വാക്കുകളൊന്നും ഞാന് പറയുന്നില്ല. ഒരു ജനപ്രതിനിധി ആയത് കൊണ്ട് എല്ലാം സഹിക്കണം എന്നില്ല പി വി അന്വര് പറഞ്ഞു. ആഫ്രിക്കയിലെ സിയാറ ലിയോണില് നിന്നെത്തിയ ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. ബിസിനസ് ആവശ്യത്തിന് തുടരെ നാട്ടില് നിന്നും പോവുന്ന പിവി അന്വര് നിയമസഭയിലെത്താത്തത് കഴിഞ്ഞ ദിവസങ്ങളില് ഏറെ ചര്ച്ചയായിരുന്നു. എംഎല്എക്കെതിരെ നടപടി എടുക്കണമെന്ന് പ്രതിപക്ഷം ആവശ്യപ്പെടുകയുമുണ്ടായി. കഴിയില്ലെങ്കില് പണി മതിയാക്കി പോകാന് പ്രതിപക്ഷ നേതാവ് വി ഡി സതീശന് പറഞ്ഞിരുന്നു. 15ാം കേരള നിയമസഭ 29 ദിവസങ്ങള് ചേര്ന്നപ്പോള് പി.വി അന്വര് വെറും അഞ്ച് ദിവസം മാത്രമാണ് ഹാജരായതെന്ന് സെക്രട്ടറിയേറ്റ് നല്കിയ വിവരാവകാശ രേഖയിലൂടെ പുറത്തുവന്നിരുന്നു. English Summary : p v anwar against v d satheesan